পুলিশ জানায়, ঈশ্বরদী উপজেলার নতুন রূপপুর এলাকায় প্রভাষক আজমল হোসেন সুজন পরিচালিত কোচিং সেন্টারে প্রাইভেট পড়তে আসা এক শিক্ষার্থী হেড ফোন কানে দিয়ে গান শুনতে থাকে। এ সময় আজমল হোসেন তাকে হেড ফোন খুলে রাখতে বলে। ওই শিক্ষার্থী হেড ফোন না খোলায় তাকে সেন্টার থেকে বের করে দেয়া হয়। এ ঘটনার জের ধরে  সকাল সাড়ে ৮টার দিকে একদল বখাটে যুবক মডেল টেস্ট চলাকালে কোচিং সেন্টারে হামলা চালিয়ে ভাঙচুর চালায়। এতে আজমল হোসেন, সহকারী শিক্ষক আরিফ হোসেনসহ ৫ জন আহত হয়।ঈশ্বরদী থানার ওসি সামিউল আলম হামলার ঘটনার সত্যতা স্বীকার করে জানান, ঘটনাস্থলে ফোর্স পাঠানো হয়েছে।